**Pontus Holmberg** (s. 9. maaliskuuta 1999 Västerås, Ruotsi) on ruotsalainen jääkiekkoilija, joka pelaa NHL-joukkue Toronto Maple Leafsin organisaatiossa. Hän on pelipaikaltaan vasen laitahyökkääjä, mutta Holmberg osaa pelata myös keskellä.

Pelityyli
---------

Elite Prospects -sivuston mukaan Holmberg on taitava hyökkäyspään pelaaja, joka on varustettu hyvällä nopeudella ja pelikäsityksellä. Hän on taitava luomaan maalipaikkoja, mutta Holmbergillä on kuitenkin kehitettävää laukauksessa.

Ura
---

### Seuraura

Holmberg on VIK Västerås HK:n kasvatti. Hän voitti kaudella 2014–2015 koko U16 Elitin piste- ja syöttöpörssin tehoilla 19+46=65. Kaudella 2015–2016 Holmberg oli J18 Elitissä Västeråsin paras pistemies ja syöttäjä tehoilla 9+25=34. Kaudella 2017–2018 hän debytoi seuran miesten joukkueessa Ruotsin kolmanneksi korkeimmalla sarjatasolla Hockeyettanissa, jossa tulokaskausi toi 36 runkosarjaottelussa tehot 7+13=20 ja kahdeksassa Kvalserien AS:n ottelussa tehot 2+4=6. Västeråsin kausi päättyi sarjanousuun HockeyAllsvenskaniin. Holmberg pelasi kauden aikana myös kaksi ottelua lainalla SHL-joukkue Växjö Lakers HC:ssä joulukuussa 2017. Hän teki näin ollen SHL-debyyttinsä 19. joulukuuta 2017 vieraissa Örebro HK:ta vastaan. Holmberg sai ottelussa jääaikaa 13.21 minuuttia.

Toronto Maple Leafs varasi Holmbergin kuudennella kierroksella 156. pelaajana NHL:n varaustilaisuudessa 2018. Ennen tätä, toukokuussa 2018 hän teki kaksivuotisen SHL-sopimuksen Växjö Lakersin kanssa. Holmberg teki SHL-uransa avausmaalin kauden 2018–2019 kolmannessa ja uransa viidennessä ottelussaan 27. syyskuuta 2018 vieraissa Brynäs IF:ää vastaan.

Kesäkuussa 2023 Holmberg teki Toronto Maple Leafsin kanssa kaksivuotisen ja yhteensä 1,6 miljoonan dollarin arvoisen jatkosopimuksen.

### Maajoukkueura

Holmberg pelasi alle 20-vuotiaiden MM-kilpailuissa vuonna 2019. Yhteens hän on pelannut 15 nuorten maaottelua.

Muuta
-----

Holmbergin isä Jörgen pelasi omalla urallaan hyökkääjänä yli 250 Elitserien-ottelua. Hän kuului Djurgårdens IF:n vuoden 1983 Ruotsin-mestaruuden voittaneeseen joukkueeseen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | VIK Västerås HK | SuperElit | 45 | 6 | 12 | 18 | 10 | – | – | – | – | – |
| 2017–2018 | VIK Västerås HK | Hockeyettan | 36 | 7 | 13 | 20 | 10 | – | – | – | – | – |
|  | VIK Västerås HK | SuperElit | 12 | 5 | 6 | 11 | 4 | – | – | – | – | – |
|  | Växjö Lakers HC | SHL | 2 | 0 | 0 | 0 | 0 | – | – | – | – | – |
| 2018–2019 | Växjö Lakers HC | SHL | 47 | 3 | 7 | 10 | 12 | 7 | 0 | 0 | 0 | 2 | JMM | 5 | 0 | 0 | 0 | 0 |
| 2019–2020 | Växjö Lakers HC | SHL | 52 | 7 | 10 | 17 | 14 | – | – | – | – | – |
| 2020–2021 | Växjö Lakers HC | SHL | 45 | 9 | 14 | 23 | 16 | 14 | 7 | 7 | 14 | 8 | MM | 2 | 0 | 0 | 0 | 0 |
| 2021–2022 | Växjö Lakers HC | SHL | 46 | 11 | 30 | 41 | 44 | 4 | 0 | 1 | 1 | 2 | OK | 6 | 0 | 2 | 2 | 0 |
|  | Toronto Marlies | AHL | 6 | 2 | 2 | 4 | 2 | – | – | – | – | – |
| 2022–2023 | Toronto Marlies | AHL | 38 | 10 | 12 | 22 | 18 | 7 | 6 | 2 | 8 | 2 |
|  | Toronto Maple Leafs | NHL | 37 | 5 | 8 | 13 | 18 | – | – | – | – | – |
| 5 kautta | yhteensä | SHL | 192 | 30 | 61 | 91 | 86 | 25 | 7 | 8 | 15 | 12 |
| 2 kautta | yhteensä | AHL | 44 | 12 | 14 | 26 | 20 | 7 | 6 | 2 | 8 | 2 |

Lähteet
-------

* Pontus Holmberg The Internet Hockey Databasessa (englanniksi)
* Pontus Holmberg Eurohockey-sivustolla (englanniksi)
* Pontus Holmberg *Elite Prospects*. Everysport Media Group AB.  (englanniksi)

### Viitteet

1. ↑  Pontus Holmberg The Internet Hockey Databasessa (englanniksi)
2. 1 2 3 4 5  Pontus Holmberg *Elite Prospects*. Everysport Media Group AB.  (englanniksi)
3. ↑  Toresson, Carolina: Växjö Lakers lånar Pontus Holmberg *vaxjolakers.se*.  17.12.2017. Växjö Lakers Idrott AB. Viitattu 6.12.2018. (ruotsiksi)
4. ↑  Pontus Holmberg - SHL.se *SHL.se*. SHL AB. Viitattu 6.12.2018. (ruotsiksi)
5. ↑  Toresson, Carolina: Växjö Lakers kontrakterar Pontus Holmberg *vaxjolakers.se*.  7.5.2018. Växjö Lakers Idrott AB. Viitattu 6.12.2018. (ruotsiksi)
6. ↑  Pontus Holmberg - SHL.se *SHL.se*. SHL AB. Viitattu 6.12.2018. (ruotsiksi)
7. ↑